b'\n_START_ARTICLE_\nMoj ata, socialisti\xc4\x8dni kulak\n_START_SECTION_\nVsebina\n_START_PARAGRAPH_\nMaja leta 1945 se je kon\xc4\x8dala 2. svetovna vojna in vojaki razpu\xc5\xa1\xc4\x8dene armade se vra\xc4\x8dajo domov. Vsi se vrnejo domov, le zadnji najkasneje pride Jo\xc5\xbee Malek. \xc5\xbdena Mimika in njuna otroka Olga in Tin\xc4\x8dek so vedeli le to, da je dezertiral iz nem\xc5\xa1ke vojske in \xc5\xa1el k Rde\xc4\x8di armadi. Mimika pa je v tem \xc4\x8dasu slu\xc5\xbeila pri kmetu veleposestniku Medvedu, ki je delavcem dajal kruh in mleko za otroke, namesto rednih pla\xc4\x8d. To pa nikakor ne ustreza Jo\xc5\xbeetovem bratrancu Van\xc4\x8du, ki pa je zagrizen aktivist in komunist._NEWLINE_Nekega dne se Malek kon\xc4\x8dno vrne iz vojske, kjer ponovno vidi svojo dru\xc5\xbeino. Kmalu zatem, pa pride k njemu Van\xc4\x8d in mu pove o agrarni reformi, ki naj bi cerkveno zemljo in zemljo veleposestnikov (kulakov) razdelila med kmete, pri \xc4\x8demer bi tudi Malek dobil svoj del zemlje. V zameno za to mu uka\xc5\xbee, da naj umakne vse religiozne simbole iz hi\xc5\xa1e. A Maleka zape\xc4\x8de vest, ker naj bi sv. Mariji obljubil, da bo nesel sve\xc4\x8do na Pekrsko gorco, ker mu je re\xc5\xa1ila \xc5\xbeivljenje, a namesto tega po\xc5\xa1lje gor Mimiko. Maleku \xc5\xbeivljenje ote\xc5\xbeita tudi Medved in lokalni duhovnik, ki mu vsak po svoje trkata na vest in dopovedujeta, naj ne vzame dele\xc5\xbea njune zemlje._NEWLINE_Van\xc4\x8d Malekom prepove obiskovanje cerkve in zraven uka\xc5\xbee \xc5\xa1e da naj vsak dan vzklikajo Titu in Stalinu. Po tem ko Malek dobi zemljo postane nekako obseden in pohlepen, za\xc4\x8dne se obna\xc5\xa1ati kakor socialisti\xc4\x8dni kulak. Po vsem tem pa mu probleme dela \xc5\xa1e sin Tin\xc4\x8dek, ki namesto da bi pisal pesmi o naravi, na precej cini\xc4\x8den na\xc4\x8din pi\xc5\xa1e o takratnih razmerah v dr\xc5\xbeavi._NEWLINE_Nenadoma pa v vas pride in\xc5\xa1pektor iz okraja, ki sumi, da ima vas tudi informbirojevce. Takrat se sum obrne na Maleka, ki je po vojni velikokrat omenil, da je slu\xc5\xbeil v Stalinovi vojski. To pa potem ni ve\xc4\x8d bilo bistvo, saj so ga sumili kolaboracije z Sovjetskim informbirojem. Ko je poklican na Krajevno ljudsko oblast se naredi malo neumnega in zvalil krivdo na bratranca Van\xc4\x8da, \xc4\x8de\xc5\xa1 da mu je on vse to ukazal._NEWLINE_Pozneje Maleka izpustijo, Van\xc4\x8da aretirajo, zgodba pa se kon\xc4\x8da ko Malekovi dobijo domov po\xc5\xa1to, da se jim odvzame zemeljska pravica in se vsa zemlja zdru\xc5\xbei v t. i. KOZO (Kmetijsko obdelovalno zadrugo).'